Missatge: 1.600 desconeguts i sis detinguts és el trist balanç d'una festa d'aniversari publicada a Facebook. Una jove d'Hamburg va voler convidar els amics a la celebració i ho va fer mitjançant un esdeveniment en aquesta coneguda xarxa social. La noia, però, es va oblidar de marcar l'acte com a privat i la notícia va recórrer la xarxa. Fins a 15.000 persones hi van respondre confirmant la seva assistència. Tot i que la festa va ser cancel·lada, finalment 1.600 joves es van apropar a la casa de la jove. La policia hi ha hagut d'intervenir durant la matinada i ha fet sis detencions. "La Thessa et convida a la seva festa d'aniversari. Hi assistiràs?" Un missatge com aquest ha muntat un bon embolic en un barri d'Hamburg. La noia, que complia 16 anys, va penjar aquest esdeveniment a Facebook, però no el va marcar com a privat. El resultat van ser 15.000 respostes afirmatives.Cancel·lar l'esdeveniment no va servir de gaire. El dia de la festa s'han presentat 1.600 persones a la porta de la casa. La família ja n'havia avisat la policia i fins i tot havia contractat seguretat privada per evitar destrosses.Els "assistents" s'han quedat a les portes de la casa i han fet la festa a fora fins a les dues de la nit. Alguns fins i tot s'han enfilat als sostres dels garatges del barri. Una vuitantena de policies els han controlat i han hagut de fer sis detencions per haver causat lesions i provocar danys materials. Tots els arrestats ja han quedat en llibertat.http://www.3cat24.cat/noticia/1231006/societat/Sis-detinguts-en-una-festa-daniversari-esbombada-per-Facebook-i-que-va-reunir-1600-desconeguts ------------------------------------------------------------------------------------------------ Si més no, graciós! Tal faràs...  TomàsCalaixera style!

Resposta: Si no recordo malament hi havia un anunci que sortia el mateix fet. Un cop més la realitat supera la ficció